1 av 4 departementsansatte har sjefstitler

Direktørboom under de rødgrønne

Sammenlign din lønnsutvikling med andre grupper

Sjefsfest i departementene

Siden de rødgrønne inntok regjeringslokalene i 2006, har antallet direktørtitler i departementene økt med over 34 prosent. Det viser VG Helgs gjennomgang av departementene i 2006 og 2012.

Oppdatert 19. januar 2013

Artikkelen er over syv år gammel

Fakta om tallene VG har sammenlignet antall ansatte i departementene i 2006 og 2011. Med bistand fra SSB har vi beregnet reallønnsutviklingen for en rekke grupper i samfunnet fra 2005 til 2011. Beløpene er omgjort til samme kroneverdi, og det gjelder også de beløpene du taster inn i grafikken. Vis mer

Anonyme kilder i departementene forteller i VG Helg om sjefer som sitter med hendene i fanget - med høy lønn, få oppgaver og fin tittel.

Andelen lederstillinger i norsk arbeidsliv, både i offentlig og privat sektor, er på om lag 10 prosent. Slik er det ikke i departementene.

Les om sjefsfesten i departementene i VG Helg.



I dag har 1215 av de 4435 ansatte i landets 17 departementer sjefstitler, en lederandel på 27,4 prosent. Det betyr mer enn en sjef for hver tredje ansatt.

- Dette er en veldig umoderne og uriktig måte å omgå de sanne lønnskostnadene på. Når firmaer slår seg sammen, pleier man å harmonisere stillingstitler for at man lettere skal skjønne hva de ansatte faktisk gjør, sier Jan Ketil Arnulf, førsteamanuensis ved Institutt for ledelse og organisasjon på BI.

Bevisst valg

Ansvarlig for organiseringen av departementene, er fornyings-, administrasjons- og kirkeminister Rigmor Aasrud. Hun sier til VG Helg at tittelbruken er et bevisst valg fra Regjeringens side, fordi de ønsker å ta vare på fagkompetanse og konkurrere med næringslivet.

- En sjef for tre ansatte, er det en ønsket utvikling?

- Jeg skjønner at det kan oppfattes sånn. Men tallene gir ikke et helt riktig bilde, fordi vi har mange medarbeidere med ledertittel uten lederansvar. I staten kan det være forskjell på å inneha en lederstilling og å ha en ledertittel.

- Men de har lederlønn?

- Det er viktig for staten å beholde dyktige medarbeidere. Ved omorganiseringer har dessuten embetsmenn etter grunnloven rett til å beholde både tittel og lønn.

Sjefslønn over snittet

Den gjennomsnittlige reallønnsutviklingen for alle næringer i Norge fra 2005 til 2011 var 14,2 prosent. I samme periode har snittlønnen til en avdelingsdirektør i departementene økt med 20,6 prosent.

Samtidig kommer flere av regjeringens kjernegrupper dårlig ut på lønnsstatistikken. Reallønnsutviklingen for typiske SP-velgere i jordbruk og skogbruk er på 10,9 prosent. For SV-velgerne i undervisningssektoren: 10,1 prosent, og for Aps kjernevelgere i bygg og anlegg: 11 prosent. Også helse- og sosialtjenester og kulturområdet ligger under snittet på 14,2 prosent.

Les hele saken i dagens dokument i VG Helg.

din egen lønnsutvikling med lønnen til departementene og andre norske yrkesgrupper.

Publisert: 19.01.13 kl. 14:00 Oppdatert: 19.01.13 kl. 14:13